Fabio Capello
Store norske leksikon,Sport og spill,Ballsport,Fotball,Italiensk fotball
Fabio Capello, italiensk fotballtrener og tidligere spiller. 32 landskamper (åtte mål) for Italia. Spilte for AS Roma, Juventus og AC Milan, tre ganger ligamester med Juventus (1972, 1973, 1975) og én gang med Milan (1979).
Capello har vært en av Europas mest suksessrike trenere. Han har trent AC Milan (to perioder), AS Roma og Juventus i Italia, samt Real Madrid i Spania (to perioder). Han har vunnet seriemesterskap med Milan 1992, 1993, 1994 og 1996, med Roma 2001 og med Real Madrid 1997 og 2007. Han vant også serien med Juventus 2005 og 2006, men mesterskapene ble fratatt klubben. Vant også Mesterligaen som trener med Milan i 1994.Fra 2008 til 2012 var Fabio Capello landslagstrener for England, og fra 2012 til 2015 var han landslagstrener for Russland. Les mer i Store norske leksikon italiensk fotball Serie A fotball